Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4250

2. Megjegyzés. - A minimum QNH/QFE magasság ábrázolás célja, hogy azt a nem-precíziós megközelítéseket befejező megközelítési fix-el ábrázoló térképeken használják. 11.10.7 Repülőtér üzemeltetési minimumok 11.10.7.1 Ha az állam repülőtér üzemeltetési minimumokat meghatározott, akkor azokat fel kell tüntetni. 11.10.7.2 Az akadálymentességi tengerszint feletti magasságot/terep feletti magasságot azon légi-jármű kategóriákra fel kell tüntetni, amely kategóriákra az eljárást kialakították; precíziós megközelítési eljárásokhoz, a Cat DL légi-járművek (szárny fesztávolság 65 m és 80 méter között és/vagy a kerekek, illetve a siklópálya vevő antenna repülési pályája közötti függőleges távolság 7 m és 8 m között van) számára kiegészítő OCA/H-t kell közzétenni, ha az szükséges. 11.10.8 Kiegészítő tájékoztatások 11.10.8.1 Ha a megszakított megközelítési pont az alábbiak révén kijelölt: - a befejező megközelítési ponttól mért távolsággal, vagy - navigációs berendezéssel, vagy ponttal és a befejező megközelítés pontjától mért vonatkozó távolsággal, akkor meg kell adni a befejező megközelítés pontjától a megszakított megközelítés pontjáig adott és a legközelebbi kéttized kilométerre, vagy tized tengeri mérföldre kerekített távolságot, illetve a vonatkozó földfeletti sebességet és időtartamokat tartalmazó táblázatot. 11.10.8.2 Ha a befejező megközelítési szakaszon DME berendezés használata szükséges, akkor fel kell tüntetni egy olyan táblázatot, amely a tengerszint feletti magasságokat/terep feletti magasságokat, vagy 2 km-enként, vagy tengeri mérföldenként tartalmazza - amelyik a megfelelő. A táblázatban nem szerepelhetnek az OCA/H alatti magasságokhoz/tengerszint feletti magasságokhoz tartozó távolság adatok. 11.10.8.3 Ajánlás. - A befejező megközelítési szakaszban DME berendezés használatát nem igénylő eljárás esetében, ha tájékoztató süllyedési profil információ biztosításához egy megfelelően telepített DME berendezés rendelkezésre áll, akkor a térképen legyen feltüntetve a tengerszint feletti magasság/terep feletti magasság táblázat. 11.10.8.4 Ajánlás. - A süllyedés mértékét megadó táblázat feltüntetése szükséges. 11.10.8.5 A befejező megközelítési fixel rendelkező nem precíziós megközelítési eljárások esetében a befejező megközelítés süllyedési gradiensét a legközelebbi tized százalékra, és zárójelbe téve, a süllyedési szöget a legközelebbi tizedfokra kerekítve kötelező feltüntetni. 11.10.8.6 A függőleges irányvezetést biztosító precíziós megközelítési eljárások és megközelítési eljárások esetében a viszonyítási alap magasságát a legközelebbi fél méterre, vagy lábra kerekítve, és a siklópálya/magasság/függőleges pálya szöget a legközelebbi tized fokra kerekítve kötelező feltüntetni. 11.10.8.7 Ha egy ILS-re a befejező megközelítési fixet a befejező megközelítési pontnál jelölik ki, egyértelműen jelezni kell, hogy az vajon az ILS-re, a kapcsolatos csak ILS iránysáv eljárásra, vagy mindkettőre alkalmazandó. MLS esetében egyértelműen jelezni kell, ha a FAF-ot a befejező megközelítés pontjánál jelölték ki. 11.10.8.8 Figyelmeztető megjegyzést kötelező feltüntetni, ha bármiféle műszeres megközelítési eljárás befejező megközelítési süllyedési gardiense/szöge meghaladja a Légi-Navigációs Szolgálatok Eljárása – Légi-jármű Üzemeltetés (PANS-OPS, Doc 8168) II. Kötet, I. Rész, 4. Szakasz, 5. Fejezetében meghatározott maximum értéket. 11.10.9 Légiforgalmi adatbázis követelmények A navigációs adatbázis kódolást támogató megfelelő adatokat a Légi-navigációs Szolgálatok Eljárásai – Légi-jármű Üzemeltetés (PANS-OPS, DOC 8168), II. Kötet, III. Rész, 5. Szakasz, 2. Fejezet, 2.3 pontja szerint kell közzétenni, vagy a térkép hátoldalán, vagy egy megfelelő hivatkozásokkal ellátott különálló lapon. Megjegyzés.- A megfelelő adatok azok, amelyeket az eljárás specialisták biztosítanak.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes